Wieħed miż-żewġ irġiel li l-bieraħ inqabad fil-fatt jisraq minn dar fil-Mellieħa, intbagħat sentejn ħabs wara li ametta l-akkużi kontrih. L-ieħor wieġeb li mhux ħati u baqa’ jinżamm arrestat. Josef Buttigieg ta’ 34 sena minn Birkirkara, magħruf bħala l-Qasba, ametta li seraq numru ta’ oġġetti minn dar fil-Mellieħa u li kiser il-libertà kundizzjonata f’erba’ każi separati. Huwa kien ikkundannat sentejn ħabs u l-Qorti kkonfiskat ukoll €4,000 li kienu depożitati biex hu kien ingħata l-ħelsien mill-arrest. Francis Formosa ta’ 43 sena minn Burmarrad, magħruf bħala Putatti, wieġeb li mhux ħati u baqa’ jinżamm arrestat.